Robert Taylor (skuespiller)

Robert Taylor (født Spangler Arlington Brough 5. august 1911, død 8. juni 1969) var en amerikansk skuespiller som var aktiv både på film og fjernsyn.

 Film- og TV-karriere 
Taylors filmkarriere startet da han fikk kontrakt med Metro-Goldwyn-Mayer i 1934. Året etter spilte han sin første hovedrolle i Den store Eros. Populariteten hans økte i slutten av 1930- og utover 1940-årene med roller i filmer som En Yankee i Oxford (1938), Waterloo Bridge (1940) og De 13 (1943). Under andre verdenskrig tjenestegjorde Taylor i United States Naval Air Corps, der han jobbet som flygeinstruktør og spilte i instruksjonsfilmer. Han spilte i TV-serien The Detectives Starring Robert Taylor fra 1959 til 1962. I 1966 erstattet han sin venn Ronald Reagan som vert for TV-serien Death Valley Days.

 Filmografi (utvalg) 
 1936 – Sladderen går
 1936 – Kameliadamen
 1937 – Hennes personlige eiendom
 1947 – High Wall

 Privatliv 
Taylor var gift med skuespillerinnen Barbara Stanwyck fra 1939 til 1951. Han giftet seg med skuespillerinnen Ursula Thiess i 1954, og ekteparet fikk to barn sammen. Taylor var en storrøyker og ble diagnostisert med lungekreft i oktober 1968. Han døde av denne sykdommen i juni 1969, da han var 57 år gammel.

 Referanser 

 Eksterne lenker 


Kategori:Skuespillere fra USA
Kategori:Hollywood Walk of Fame
Kategori:Personer fra Gage County i Nebraska
Kategori:Fødsler i 1911
Kategori:Dødsfall i 1969